b'\n_START_ARTICLE_\nPhilippa Lacea\n_START_PARAGRAPH_\nPhilippa Lacea Polana Illyrica pulska je pjesnikinja iz \xc5\xa1esnaestog stolje\xc4\x87a. Ro\xc4\x91ena je vjerojatno izme\xc4\x91u 1550. i 1560. Naziv Polana Illyrica ukazuje na to da je podrijetlom iz Pule. Pripadala je patricijskim krugovima. Pridjev Illyrica zna\xc4\x8di isto \xc5\xa1to i Croatica. Autorica je sapfi\xc4\x8dke pjesme koja je objavljena 1597. u Boissardovoj biografiji znamenitih mu\xc5\xbeeva._NEWLINE_Pjesma je panegirik, ali hvalospjev nije pretjeran. Napisana je klasi\xc4\x8dnim latinskim jezikom uz pokoji arhaizam. Spominje se samo ime osobe kojoj je pjesma upu\xc4\x87ena. Autorica je bila zrele dobi kad je napisala tu pjesmu, a to se vidi po tome kako vlada metri\xc4\x8dkom gra\xc4\x91om stiha. Uzor joj je Kvint Horacije Flak.'